Երգեր (հեռուստաշոու)

«Երգեր» (), տաղանդների ռուսական վոկալ հեռուստաշոու՝ ռեալիթիի տարրերով։

Հեռուստանախագծի պրեմիերան տեղի է ունեցել «ՏՆՏ» հեռուստաալիքով 2018 թվականի փետրվարի 10-ին։ Շոուի մասնակիցները պայքարում են երաժշտական լեյբլի հետ պայմանագիր կապելու համար, իսկ գլխավոր մրցանակը կազմում է 5 միլիոն ռուբլի։ Որպես պրոդյուսեր հանդես են գալիս Մաքսիմ Ֆադեևը (լեյբլ MALFA) և Տիմատին (լեյբլ Black Star Inc.)։ Նոր  թողարկումները (քաստինգներ, ընտրությունները և հաշվետու համերգները) եթեր են հեռարձակվում շաբաթ օրերին (երբեմն կիրակի) ժամը 21։00-ին։

Առաջին եթերաշրջանի հաղթողը և 5 միլիոն ռուբլու սեփականատերը դարձավ Terry-ն։ Կրիստինա Կոշելևան և ԽԱԲԻԲ-ը պայմանագիր են կնքել ՄԱԼՖԱ լեյբլի հետ, իսկ Terry, DanyMuse և Наzима մասնակիցները՝ Black Star Inc. լեյբլի հետ։

Ժյուրիի անդամներ

Մշտական 
 Տիմատի
 Մաքսիմ Ֆադեև
Բաստա

Փոփոխական

«Քաստինգի» փուլ 
Գարիկ Մարտիրոսյան
Սեմյոն Սլեպակով
Վերա Բրեժնևա
Սերգեյ Սվետլակով
Աիդա Գարիֆուլլինա
Պավել Վոլյա
Անտոն Բելյաև
Վլադի

Եթերաշրջաններ 
  Տիմատիի թիյմ
  Ֆադեևի թիմ
  Վասիլի Բաստա

Ձևաչափ և կանոններ

Հիմնական կանոնակարգ 
2018 թվականից  սկսած գործում են հետևյալ կանոնները.
 Շոուն բաղկացած է 5 փուլից՝  «Քաստինգ», «Ընտրություն», «Ռեալիթի», «Համերգներ», «Եզրափակիչ»
 Հաղթող է դառնում այն մասնակիցը, ով նախագծի «Եզրափակչում» հավաքում է հեռուստադիտողի ամենաշատ ձայները։ Շոուի պրոդյուսերները անձամբ որոշում են, թե ով կկապի պայմանագիր իրենց երաժշտական լեյբլների հետ։

Ծրագրի ընթացք 
 Մրցողներին գնահատում են ժյուրիի 3 անդամ, որոնցից 2-ը հիմնական մասնակից են, իսկ 1-ը փոփոխվող ժյուրիի անդամ է։
 Ժյուրիի բոլոր անդամներն ունեն մասնագիտական փորձ և իրենց գործունեությունը հեռուստատեսության ոլորտում և երաժշտական արդյունաբերությունում են ծավալում։
 «Քաստինգները» և «Համերգները» ժյուրիի անդամների հետ համատեղ գնահատում են  հեռուստադիտողները։
 «Ընտրությունները» գնահատում են միայն ժյուրիի անդամները։
 «Եզրափակչում» մասնակիցների օգտին քվեարկում է միայն հեռուստադիտողը։
Հեռուստադիտողը կարող է քվեարկել մասնակիցների օգտին անվճար, հեռախոսային ТНТ-CLUB հավելվածի օգնությամբ։
 Որպեսզի մասնակիցն անցնի «Քաստինգի» փուլից «Ընտրության»  փուլ՝ անհրաժեշտ է հանդես գալ վոկալ կատարմամբ, դուր գալ ժյուրիի 3 անդամից գոնե մեկին, և լսել նրանից հաջորդ փուլ անցնելու մասին խոսքը։
 Եթե ժյուրիի բոլոր անդամները դեմ են քվեարկում մասնակցի հաջորդ փուլ անցնելուն, ուրեմն նրա օգտին մի շաբաթվա ընթացքում կարող են  քվեարկել հեռուստադիտողները ТНТ-CLUB-ի օգնությամբ։
 «Ընտրության» փուլում  պրոդյուսերներից յուրաքանչյուրն իր թիմ է ներգրավում 10 մասնակցի։
 «Ընտրության» փուլից հետո սկսվում է ամենօրյա «Ռեալիթին», երբ հեռուստադիտողը կարող է տեսնել, թե ինչպես են մասնակիցները պատրաստվում յուրաքանչյուր «Համերգին»։
 Յուրաքանչյուր  «Համերգից»  հետո ТНТ-CLUB հեռախոսային հավելվածով սկսվում է անվճար քվեարկությունը շոուի մասնակիցների օգտին։ Ամենաշատ ձայներ ստացած մասնակիցները ավտոմատ կերպով շարունակում են իրենց մասնակցությունը շոուին, իսկ ամենաքիչ ձայներ հավաքած մասնակիցները դառնում են շոուն լքող թեկնածուներ։
 Յուրաքանչյուր «Համերգի» եզրափակչում ժյուրիի անդամները պիտի որոշեն, թե ով է մնում և ով է լքում նախագիծը։ 
 Ամենավերջին «Համերգի» փուլից հետո ТНТ-CLUB հավելվածում սկսվում է հանդիսատեսի քվեարկություն, որը և կորոշի նախագծի հաղթողին։
 «Եզրափակչում» կհայտարարվի նախագծի հաղթողի անունը, իսկ պրոդյուսերները, եթե ցանկանում են, կասեն իրենց լեյբլների նոր անդամների անունները, ընտրված շոուի մասնակիցներից։

Լսումեր 
 Լսումներին մասնակցելու դիմումները տեղադրվում են ТНТ-ի կայքում ընդամենը 5 օր (2017 թվականի հուլիսի 24-ից 28-ը):
 Լսումները տեղի են ունեցել 2017 թվականի օգոստոսի 17-ից մինչև սեպտեմբերի 4-ը հետևյալ քաղաքներում՝ Մոսկվա, Սանկտ Պետերբուրգ, Կրասնոդար, Եկատերինբուրգ և Նովոսիբիրսկ։

Տեղը երաժշտական թոփերում 
26.05.18-ին «Песни»-ի մասնակիցների երգերը զբաղեցնում են 11 հորիզոնական՝ հնարավոր 30-ից՝ iTunes-ում, Google Play Music-ում, և Apple Music-ում։

Ծանոթագրություններ

Արտաքին հղումներ 
 Страница шоу «Песни» на сайте телеканала ТНТ
 Страница шоу на видеохостинге Rutube

Ռուսաստանի հեռուստահաղորդումներ